CELEX: 32013R0415
Language: hu
Date: 2013-05-06 00:00:00
Title: A Bizottság 415/2013/EU rendelete ( 2013. május 6. ) a veszettséget, a szarvasmarha-tuberkulózist és a méhek egészségét vizsgáló uniós referencialaboratóriumok további felelősségi körének és feladatainak meghatározásáról, a 737/2008/EK rendelet módosításáról és a 87/2011/EU rendelet hatályon kívül helyezéséről  EGT-vonatkozású szöveg

7.5.2013   
            
            
               HU
            
            
               Az Európai Unió Hivatalos Lapja
            
            
               L 125/7
            
         A BIZOTTSÁG 415/2013/EU RENDELETE
   (2013. május 6.)
   a veszettséget, a szarvasmarha-tuberkulózist és a méhek egészségét vizsgáló uniós referencialaboratóriumok további felelősségi körének és feladatainak meghatározásáról, a 737/2008/EK rendelet módosításáról és a 87/2011/EU rendelet hatályon kívül helyezéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletre (1) és különösen annak 32. cikke (6) bekezdésére,
   mivel:
   
               (1)
            
            
               A 882/2004/EK rendelet meghatározza az említett rendelet VII. mellékletében felsorolt élelmiszereket és a takarmányokat, valamint az állat-egészségügyi kérdéseket vizsgáló uniós referencialaboratóriumok általános feladatait és kötelezettségeit. Ezenkívül a 882/2004/EK rendelet értelmében a Bizottság beemelhet annak VII. mellékletébe egyéb, a szóban forgó rendelet alkalmazási körébe tartozó területekhez kapcsolódó uniós referencialaboratóriumokat.
            
         
               (2)
            
            
               A 882/2004/EK rendelet előírja továbbá, hogy az uniós referencialaboratóriumokra az állat-egészségügyi ágazatban háruló általános feladatok és kötelezettségek mellett a Bizottság további felelősségi köröket és feladatokat határozhat meg az uniós referencialaboratóriumra vonatkozóan.
            
         
               (3)
            
            
               A Bizottság a rákfélék betegségeit, a veszettséget és a szarvasmarha-tuberkulózist vizsgáló közösségi referencialaboratóriumok kijelöléséről, a veszettséget és a szarvasmarha-tuberkulózist vizsgáló közösségi referencialaboratóriumok számára további kötelezettségek és feladatok meghatározásáról, valamint a 882/2004/EK európai parlamenti és tanácsi rendelet VII. mellékletének módosításáról szóló, 2008. július 28-i 737/2008/EK bizottsági rendelettel (2) többek között kijelölte a veszettséget és szarvasmarha-tuberkulózist vizsgáló uniós referencialaboratóriumokat, valamint ezt követően kiegészítette a 882/2004/EK rendelet VII. mellékletét a szóban forgó laboratóriumokra vonatkozó bejegyzésekkel. Ezen túlmenően a 737/2008/EK rendelet I. és II. melléklete meghatároz egyes, a kórokozók jellemzőivel kapcsolatos konkrét felelősségi köröket és feladatokat. E felelősségi körök és feladatok kiegészítik a 882/2004/EK rendeletben meghatározott feladatokat.
            
         
               (4)
            
            
               A méhek egészségét vizsgáló uniós referencialaboratórium kijelöléséről, a laboratórium részére további kötelezettségek és feladatok meghatározásáról és a 882/2004/EK európai parlamenti és tanácsi rendelet VII. mellékletének módosításáról szóló, 2011. február 2-i 87/2011/EU bizottsági rendelet (3) kijelölte a méhek egészségét vizsgáló uniós referencialaboratóriumot, valamint ezt követően kiegészítette a 882/2004/EK rendelet VII. mellékletét a szóban forgó laboratóriumra vonatkozó bejegyzéssel. Ezenfelül a 87/2011/EU rendelet melléklete meghatároz egyes, a méhek egészségét befolyásoló patogének jellegéből adódó konkrét felelősségi köröket és feladatokat. E felelősségi körök és feladatok kiegészítik a 882/2004/EK rendeletben meghatározott feladatokat.
            
         
               (5)
            
            
               A méhek egészségét vizsgáló uniós referencialaboratórium egyes feladatainak a 87/2011/EU rendelet mellékletében történő meghatározását módosítani szükséges a szerológiai vizsgálatok tekintetében, mert azok a méhek vizsgálatához nem alkalmasak. Emellett a 2012/362/EU bizottsági végrehajtási határozatban (4) megállapított, a méhek mortalitásáról szóló felügyeleti tanulmányokban használt terminológiával való összhang érdekében módosítani kell a kaptárelhagyás (CCD) megemlítését is.
            
         
               (6)
            
            
               Az uniós jogszabályok egyértelműsége és egyszerűsítése érdekében helyénvaló egyetlen jogi aktusban meghatározni a veszettséget, a szarvasmarha-tuberkulózist és a méhek egészségét vizsgáló uniós referencialaboratóriumokra háruló további felelősségi körökre és feladatokra vonatkozó rendelkezéseket.
            
         
               (7)
            
            
               A 737/2008/EK rendeletet ezért ennek megfelelően módosítani kell, a 87/2011/EU rendeletet pedig hatályon kívül kell helyezni.
            
         
               (8)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 882/2004/EK rendelet 32. cikkének (2) bekezdése szerint az állat-egészségügyi ágazat uniós referencialaboratóriumainak általános feladatai és kötelezettségei mellett a szóban forgó rendelet VII. melléklete II. részének 16. pontjában meghatározott, a veszettséget vizsgáló uniós referencialaboratóriumra az e rendelet I. mellékletében meghatározott felelősségi körök és feladatok is hárulnak.
   2. cikk
   A 882/2004/EK rendelet 32. cikkének (2) bekezdése szerint az állat-egészségügyi ágazat uniós referencialaboratóriumainak általános feladatai és kötelezettségei mellett a szóban forgó rendelet VII. melléklete II. részének 17. pontjában meghatározott, a szarvasmarha-tuberkulózist vizsgáló uniós referencialaboratóriumra az e rendelet II. mellékletében meghatározott felelősségi körök és feladatok is hárulnak.
   3. cikk
   A 882/2004/EK rendelet 32. cikkének (2) bekezdése szerint az állat-egészségügyi ágazat uniós referencialaboratóriumainak általános feladatai és kötelezettségei mellett a szóban forgó rendelet VII. melléklete II. részének 18. pontjában meghatározott, a méhek egészségét vizsgáló uniós referencialaboratóriumra az e rendelet III. mellékletében meghatározott felelősségi körök és feladatok is hárulnak.
   4. cikk
   A 737/2008/EK rendelet a következőképpen módosul:
   
               1.
            
            
               A 2. és a 3. cikket el kell hagyni.
            
         
               2.
            
            
               Az I. és a II. mellékletet el kell hagyni.
            
         5. cikk
   A 87/2011/EU rendelet hatályát veszti.
   A hatályon kívül helyezett rendeletre való hivatkozásokat erre a rendeletre való hivatkozásként kell értelmezni.
   6. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. május 6-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 165., 2004.4.30., 1. o.
   
      (2)  HL L 201., 2008.7.30., 29. o.
   
      (3)  HL L 29., 2011.2.3., 1. o.
   
      (4)  HL L 176., 2012.7.6., 65. o.
   
      I. MELLÉKLET
      
         A veszettséget vizsgáló uniós referencialaboratóriumnak a 882/2004/EK rendelet 32. cikkének (2) bekezdésében meghatározottakon felüli felelősségi köre és feladatai
      
      
                  1.
               
               
                  A veszettséget vizsgáló uniós referencialaboratórium a Bizottsággal konzultálva összehangolja a tagállamokban alkalmazott, a veszettség kimutatására szolgáló módszereket, különösen az alábbiakon keresztül:
                  
                              a)
                           
                           
                              a veszettség vírustörzseinek tipizálása, tárolása és rendelkezésre bocsátása;
                           
                        
                              b)
                           
                           
                              nemzetközi standard szérumoknak és más referenciareagenseknek a nemzeti referencialaboratóriumok számára történő előkészítése, ellenőrzése és rendelkezésére bocsátása, a tagállamokban alkalmazott vizsgálatok és reagensek egységesítése céljából;
                           
                        
                              c)
                           
                           
                              referenciareagensek, köztük a nemzeti referencialaboratóriumok által benyújtott antigének és nemzeti standard szérumok validálása;
                           
                        
                              d)
                           
                           
                              szérumbank és veszettségvírus-gyűjtemény kiépítése és fenntartása, valamint az Unióban izolált törzsek adatbázisának fenntartása, beleértve a tipizálást is;
                           
                        
                              e)
                           
                           
                              a nemzeti referencialaboratóriumok számára a diagnosztikai eljárások uniós szintű időszakos összehasonlító vizsgálatának megszervezése, valamint szakmai vizsgák szervezése;
                           
                        
                              f)
                           
                           
                              a diagnosztikai módszerekre és az Unióban végrehajtott vizsgálatok eredményeire vonatkozó adatok és információk gyűjtése és egyeztetése;
                           
                        
                              g)
                           
                           
                              a veszettségvírus karakterizálása a rendelkezésre álló legkorszerűbb módszerekkel a betegség járványtanának jobb megismerése céljából;
                           
                        
                              h)
                           
                           
                              a veszettség felügyelete, járványtana és megelőzése terén világszerte bekövetkező fejlődés figyelemmel kísérése;
                           
                        
                              i)
                           
                           
                              a veszettség felszámolására és ellenőrzésére használt állat-egészségügyi immunológiai termékek előállítására és alkalmazására vonatkozó alapos ismeretek megszerzése, beleértve a vakcinák értékelését is.
                           
                        
            
                  2.
               
               
                  A veszettséget vizsgáló uniós referencialaboratórium feladata továbbá, hogy:
                  
                              a)
                           
                           
                              elősegítse az Unióban alkalmazott eljárások összehangolását, különösen a standard vizsgálati módszerek meghatározása terén;
                           
                        
                              b)
                           
                           
                              munkaértekezleteket szervezzen a nemzeti referencialaboratóriumok számára, a 926/2011/EU bizottsági végrehajtási rendelet (1) 2. cikkében említett munkaprogram és becsült költségvetés szerint megállapítottakkal összhangban, beleértve tagállami és adott esetben harmadik országbeli szakértők új analitikai módszerek terén való képzését;
                           
                        
                              c)
                           
                           
                              technikai segítséget nyújtson a Bizottság számára és a Bizottság felkérése esetén részvétel a veszettségről szóló nemzetközi fórumokon, különösen az analitikai diagnosztikai módszerek és végrehajtásuk egységesítése terén.
                           
                        
            
                  3.
               
               
                  Ezenfelül a veszettséget vizsgáló uniós referencialaboratórium kutatási tevékenységeket végez, és lehetőség szerint koordinálja a kutatási tevékenységeket, amelyek célja a veszettség elleni fokozottabb védekezés és a veszettség eredményesebb felszámolása, különösen az alábbiakon keresztül:
                  
                              a)
                           
                           
                              tesztek validálási vizsgálatának elvégzése vagy együttműködés nemzeti referencialaboratóriumokkal tesztek validálási vizsgálatának elvégzése során;
                           
                        
                              b)
                           
                           
                              tudományos szakvélemény nyújtása a Bizottság számára, valamint az uniós referencialaboratórium tevékenységeivel kapcsolatos információk és jelentések gyűjtése.
                           
                        
            
         (1)  HL L 241., 2011.9.17., 2. o.
   
   
      II. MELLÉKLET
      
         A szarvasmarha-tuberkulózist vizsgáló uniós referencialaboratóriumnak a 882/2004/EK rendelet 32. cikkének (2) bekezdésében meghatározottakon felüli felelősségi köre és feladatai
      
      
                  1.
               
               
                  A szarvasmarha-tuberkulózist vizsgáló uniós referencialaboratórium a Bizottsággal konzultálva összehangolja a tagállamokban alkalmazott, a szarvasmarha-tuberkulózis kimutatására szolgáló módszereket, különösen az alábbiakon keresztül:
                  
                              a)
                           
                           
                              a szarvasmarha-tuberkulózist okozó Mycobacterium sp. törzseinek tipizálása, tárolása és rendelkezésre bocsátása;
                           
                        
                              b)
                           
                           
                              törzsszérumok és más referenciareagensek nemzeti referencialaboratóriumok számára történő előkészítése, ellenőrzése és rendelkezésére bocsátása, hogy a tagállamokban egységesíteni lehessen az alkalmazott vizsgálatokat és reagenseket;
                           
                        
                              c)
                           
                           
                              referenciareagensek, köztük a nemzeti referencialaboratóriumok által a szarvasmarha-tuberkulózis vonatkozásában benyújtott antigének és tuberkulinok validálása;
                           
                        
                              d)
                           
                           
                              az állatokban tuberkulózist okozó Mycobacterium sp. gyűjtemény kiépítése és fenntartása, valamint az Unióban izolált törzsek adatbankjának fenntartása, beleértve a tipizálást is;
                           
                        
                              e)
                           
                           
                              a nemzeti referencialaboratóriumok számára a diagnosztikai eljárások uniós szintű időszakos összehasonlító vizsgálatának megszervezése, valamint szakmai vizsgák szervezése;
                           
                        
                              f)
                           
                           
                              a diagnosztikai módszerekre és az Unióban végrehajtott vizsgálatok eredményeire vonatkozó adatok és információk gyűjtése és egyeztetése;
                           
                        
                              g)
                           
                           
                              az állatokban tuberkulózist okozó Mycobacterium sp. karakterizálása a rendelkezésre álló legkorszerűbb módszerekkel, a betegség járványtanának jobb megismerése céljából;
                           
                        
                              h)
                           
                           
                              a szarvasmarha-tuberkulózis felügyelete, járványtana és megelőzése terén világszerte bekövetkező fejlődés figyelemmel kísérése;
                           
                        
                              i)
                           
                           
                              a szarvasmarha-tuberkulózis felszámolására és ellenőrzésére használt állat-egészségügyi immunológiai termékek előállítására és alkalmazására vonatkozó alapos ismeretek megszerzése, beleértve a vakcinák értékelését is.
                           
                        
            
                  2.
               
               
                  A szarvasmarha-tuberkulózist vizsgáló uniós referencialaboratórium feladata továbbá, hogy:
                  
                              a)
                           
                           
                              elősegítse az Unióban alkalmazott eljárások összehangolását, különösen a standard vizsgálati módszerek meghatározása terén;
                           
                        
                              b)
                           
                           
                              munkaértekezleteket szervezzen a nemzeti referencialaboratóriumok számára, a 926/2011/EU végrehajtási rendelet 2. cikkében említett munkaprogram és becsült költségvetés szerint megállapítottakkal összhangban, beleértve tagállami és adott esetben harmadik országbeli szakértők új analitikai módszerek terén való képzését;
                           
                        
                              c)
                           
                           
                              technikai segítséget nyújtson a Bizottság számára és a Bizottság felkérése esetén vegyen részt a szarvasmarha-tuberkulózisról szóló nemzetközi fórumokon, különösen az analitikai diagnosztikai módszerek és végrehajtásuk egységesítése terén.
                           
                        
            
                  3.
               
               
                  Ezenfelül a szarvasmarha-tuberkulózist vizsgáló uniós referencialaboratórium kutatási tevékenységeket végez, és lehetőség szerint koordinálja a kutatási tevékenységeket, melyek célja a szarvasmarha-tuberkulózis elleni fokozottabb védekezés és a szarvasmarha-tuberkulózis eredményesebb felszámolása, különösen az alábbiakon keresztül:
                  
                              a)
                           
                           
                              tesztek validálási vizsgálatának elvégzése vagy együttműködés nemzeti referencialaboratóriumokkal tesztek validálási vizsgálatának elvégzése során;
                           
                        
                              b)
                           
                           
                              tudományos szakvélemény nyújtása a Bizottság számára, valamint az uniós referencialaboratórium tevékenységeivel kapcsolatos információk és jelentések gyűjtése.
                           
                        
            
   
      III. MELLÉKLET
      
         A méhek egészségét vizsgáló uniós referencialaboratóriumnak a 882/2004/EK rendelet 32. cikkének (2) bekezdésében meghatározottakon felüli felelősségi köre és feladatai
      
      
                  1.
               
               
                  A méhek egészségét vizsgáló uniós referencialaboratórium a Bizottsággal konzultálva a tagállamokban alkalmazott, a releváns méhbetegségek diagnózisához szükséges módszereket összehangolja – amennyiben szükséges –, különösen az alábbiakon keresztül:
                  
                              a)
                           
                           
                              az uniós diagnosztikai szolgáltatás megkönnyítése érdekében a patogének törzseinek tipizálása, tárolása és – adott esetben – rendelkezésre bocsátása;
                           
                        
                              b)
                           
                           
                              adott esetben és amennyiben szükséges, a patogének tipizálása, valamint antigén- és genomkarakterizálása, például járványügyi nyomon követés vagy diagnózis ellenőrzése céljából;
                           
                        
                              c)
                           
                           
                              amennyiben referenciareagensek szükségesek, a törzsszérumoknak és más referenciareagenseknek a nemzeti referencialaboratóriumok rendelkezésére bocsátása az egyes tagállamban alkalmazott vizsgálatok és reagensek standardizálása érdekében;
                           
                        
                              d)
                           
                           
                              a tagállamok által kijelölt nemzeti referencialaboratóriumokkal uniós szinten a diagnosztikai módszerek rendszeres összehasonlító vizsgálatainak megszervezése annak érdekében, hogy információt nyújtsanak az Unióban alkalmazott diagnosztikai módszerekről és az Unióban elvégzett vizsgálatok eredményeiről;
                           
                        
                              e)
                           
                           
                              a Tropilaelaps atkával és a kis kaptárbogárral (Aethina tumida), valamint más vonatkozó patogénekkel kapcsolatos szakértői tapasztalatok megőrzése a gyors differenciáldiagnózis lehetővé tétele érdekében;
                           
                        
                              f)
                           
                           
                              a betegséget kiváltó patogének azonosítása, szükség esetén szoros együttműködésben az Állategészségügyi Világszervezet (OIE) által kijelölt regionális referencialaboratóriumokkal;
                           
                        
                              g)
                           
                           
                              a patogének és törzseik, valamint a méhek megbetegedését okozó patogének elleni más reagensek naprakész gyűjteményének létrehozása és fenntartása, ha és amennyiben ezek rendelkezésre állnak;
                           
                        
                              h)
                           
                           
                              a különböző laboratóriumokban jelenleg használt technikák jegyzékének összeállítása;
                           
                        
                              i)
                           
                           
                              javaslattétel szabványosított vizsgálatokra és vizsgálati eljárásokra, illetve referenciareagensekre, belső minőség-ellenőrzés céljából;
                           
                        
                              j)
                           
                           
                              a méhek egészségével kapcsolatos tudományos kérdésekben a Bizottság számára tanácsadás nyújtása.
                           
                        
            
                  2.
               
               
                  A méhek egészségét vizsgáló uniós referencialaboratórium feladata továbbá, hogy:
                  
                              a)
                           
                           
                              a kapott patogén izolátumokon végzett megerősítő diagnózis, karakterizálás és járványtani vizsgálatok révén aktívan közreműködjön az érintett betegség tagállamokban észlelt kitöréseinek diagnosztizálásában, és a vizsgálatok eredményéről késedelem nélkül tájékoztassa a Bizottságot, a tagállamokat és az érintett nemzeti referencialaboratóriumokat;
                           
                        
                              b)
                           
                           
                              a diagnosztikai technikáknak az Unión belüli egységesítése céljából elősegítse a laboratóriumi diagnosztikai szakemberek képzését és továbbképzését;
                           
                        
                              c)
                           
                           
                              munkaértekezleteket szervezzen a nemzeti referencialaboratóriumok számára, a 926/2011/EU végrehajtási rendelet 2. cikkében említett munkaprogram és becsült költségvetés szerint megállapítottakkal összhangban, beleértve tagállami és adott esetben harmadik országbeli szakértők új analitikai módszerek terén való képzését;
                           
                        
                              d)
                           
                           
                              technikai segítséget nyújtson a Bizottság számára, illetve a Bizottság felkérése esetén részt vegyen nemzetközi fórumokon, különösen az analitikai diagnosztikai módszerek és végrehajtásuk egységesítése terén;
                           
                        
                              e)
                           
                           
                              nyomonkövetési tevékenységeket alakítson ki, és amennyiben lehetséges, koordinálja a méhek egészségi állapotának fejlesztésére irányuló tevékenységeket az Unióban, különösen azáltal, hogy:
                              
                                          i.
                                       
                                       
                                          tesztek validálási vizsgálatát hajtja végre, vagy együttműködik az érintett nemzeti referencialaboratóriumokkal tesztek validálási vizsgálatának elvégzése során;
                                       
                                    
                                          ii.
                                       
                                       
                                          tudományos szakvéleményt és technikai támogatást nyújt a Bizottság számára, valamint összegyűjti az uniós referencialaboratórium tevékenységeivel kapcsolatos információkat és jelentéseket;
                                       
                                    
                                          iii.
                                       
                                       
                                          felmérést végez a mézelőméh-kolóniák fogyásának jelenségéről az Unióban, továbbá koordinálja e felmérést annak érdekében, hogy megállapítsa a méhek rendes szezonális mortalitásának kiinduló adatait;
                                       
                                    
                        
                              f)
                           
                           
                              a méhbetegségek diagnosztizálásának módszerei tekintetében együttműködjön olyan harmadik országok e téren tevékenykedő illetékes laboratóriumaival, ahol e betegségek gyakoriak;
                           
                        
                              g)
                           
                           
                              egzotikus betegségek (Tropilaelaps atka és kis kaptárbogár (Aethina tumida), illetve az Unióban egzotikusnak számító bármilyen más betegség) tekintetében együttműködjön az OIE által kijelölt releváns regionális laboratóriumokkal;
                           
                        
                              h)
                           
                           
                              információkat gyűjtsön az esetleg kialakuló, vagy az Uniót érintő egzotikus vagy endémiás betegségekről vagy kártevőkről, beleértve a mézelőméh-kolóniák fogyásának jelenségét is.
                           
                        
            
                  3.
               
               
                  A méhek egészségét vizsgáló uniós referencialaboratórium feladata továbbá, hogy:
                  
                              a)
                           
                           
                              a Bizottsággal konzultálva kísérleteket és helyszíni vizsgálatokat végezzen, amelyek a méhek különleges betegségei elleni hatékonyabb védekezésre irányulnak;
                           
                        
                              b)
                           
                           
                              a nemzeti referencialaboratóriumok éves értekezletén felülvizsgálja az OIE Szárazföldi Állatok Egészségügyi Kódexében, valamint a vizsgálatok és vakcinák szabványairól szóló kézikönyvében meghatározott, vonatkozó vizsgálati követelményeket;
                           
                        
                              c)
                           
                           
                              segítse a Bizottságot az OIE ajánlásainak a Szárazföldi Állatok Egészségügyi Kódexe, valamint a vizsgálatok és vakcinák szabványairól szóló kézikönyv felülvizsgálatában.